| **Augustas Makėvok. *August Macke*** |
| --- |
|  |
| A. Makė ir jo žmona Elizabet Gerhard, 1908 m. |
| Gimė | 1887 m. vasario 3 d.Mešedė |
| Mirė | 1914 m. rugsėjo 26 d. (27 metai)*Perthes-les-Hurlus* km. Prancūzija |
| Palaidotas (-a) | Bona, senosios kapinės |
| Tautybė | vokietis |
|  |
| Veikla | Dailininkas |
| Sritis | Ekspresionizmas |
|  |
|  **Vikiteka** | August Macke |

**Augustas Makė** (vok. *August Macke*, 1887 m. vasario 3 d. Mešedė – 1914 m. rugsėjo 26 d. *Perthes-les-Hurlus* km. Prancūzija) – XX a. pr. vokiečių tapytojas, akvarelistas, piešėjas. Ekspresionizmo meno srovės atstovas.

Biografija
----------

Augustas Makė gimė 1887 m. vasario 3 d. Mešedėje. Apie 1899 m. A. Makės šeima apsigyveno Bonoje. 1903 m. mokykloje jis susitiko Elisabeth Gerhardt, būsimą žmoną, kuri turėjo turtingus tėvus. Jos šeima rėmė A. Makę. 1904−1906 m. jis mokėsi Diuseldorfo dailės akademijoje. 1907 m. lankėsi Paryžiuje ir buvo įtakotas impresionistų kūrybos, pradėjo juos imituoti. 1907 m. pabaigoje A. Makė mokėsi Berlyne pas Lovis Corinth, kuris buvo vienu pagrindinių vokiečių impresionistų. A. Makė po to kelis kartus lankėsi Paryžiuje, 1909 m. susipažino su A. Matiso ir kitų fovistų kūriniais, pradėjo naudoti ryškesnes, nenatūralias spalvas, plačius potėpius. Tais pat metais jis susitiko Francą Marką Miunchene. Abu tapytojai dirbo kartu išvystydami labiau abstraktų ir ryškių spalvų ekspresionistinį stilių. 1911 m. A. Makė prisijungė prie tapytojų grupės „Mėlynasis raitelis", kurią įkūrė Vasilijus Kandinskis ir Francas Markas.

Skirtingai nuo kitų ekspresionistų, A. Makė labiau vaizdavo žmones, pavyzdžiui, „Trys mergaitės valtyje" (1911). Vienijo įvairias įtakas, nuo prancūzų avangardistų iki tradicinių vokiečių tapytojų. 1912 m. A. Makė susitiko Roberą Delonė, kuris dirbo kubizmo spalvinga atmaina − orfizmu, ir A. Makės kūryboje atsirado kubistinių elementų. 1914 m. A. Makė keliavo su P. Klė į Tunisą, nutapė šios šalies vaizdų naudodamas ryškias grynas spalvas. Augustas Makė žuvo Pirmojo pasaulinio karo metu 1914 m. rugsėjo 26 d. *Perthes-les-Hurlus* km. vietovėje Marnos departamente Prancūzijoje. Palaidotas senosiose Bonos kapinėse. Jis paliko apie 600 aliejinių paveikslų, maždaug tiek pat akvarelių ir apie 9000 piešinių.

Darbų galerija
--------------

* „Šv. Marijos bažnyčia su namais. Bona", 1911 m. Kunstmuseum, Bona „Šv. Marijos bažnyčia su namais. Bona", 1911 m. Kunstmuseum, Bona
* „Keturios mergaitės", 1912-13, Kunstpalast, Diuseldorfas „Keturios mergaitės", 1912-13, Kunstpalast, Diuseldorfas
* „Cirkas", 1913 m. Thyssen-Bornemisza muziejus „Cirkas", 1913 m. Thyssen-Bornemisza muziejus
* „Dvi merginos", 1913 m. Štedelis „Dvi merginos", 1913 m. Štedelis
* „Spalvinga formų kompozicija", 1914 m. Albertina „Spalvinga formų kompozicija", 1914 m. Albertina
* „Peizažas su karvėmis ir kupranugariu", 1914 m. Kunsthaus, Ciurichas „Peizažas su karvėmis ir kupranugariu", 1914 m. Kunsthaus, Ciurichas
* „Moteris prie skrybėlių parduotuvės", 1914 m. Folkwang muziejus, Esenas „Moteris prie skrybėlių parduotuvės", 1914 m. Folkwang muziejus, Esenas
* „Tuniso peizažas", 1914 m. akvarelė „Tuniso peizažas", 1914 m. akvarelė

Šaltiniai
---------

|  |  |
| --- | --- |
|  | **Vikiteka: August Macke** – vaizdinė ir garsinė medžiaga  |

* Encyclopaedia Britannica
* august-macke-haus.de[neveikianti nuoroda]